Muke radnog mjesta - prenatrpanost informacijama (9/4/02) - 2002-04-09
71 posto uredskih uposlenika osjeća se "pod stresom", 60 posto jadikuje nad "prenatrpanošću elektronskim porukama"
Prema upravo objavljenoj knjizi , u današnje doba uposlenik na radnom mjestu prima više informacije negoli ih je u stanju obraditi. Autori kjnjige su Thomas Davenport i John Beck. U razgovoru s našom novinarkom Lindom Cashdan oni kažu da svojevrsna "pretrpanost informacijama" smanjuje produktivnost. John Beck napominje kako američkim uredima godišnje cirkuliraju bilijuni dokumenata, a prosječni manager prima dvijesto poruka dnevno. Broj poruka elektronskom poštom udvostručuje se svakih sto dana. Ne čudi stoga - kaže on - da se 71 posto uredskih uposlenika osjeća pod stresom, zbog količine informacija koju primaju dnevno. 60 posto tvrdi da se osjeća "prenatrpano informacijama." A ono što je još gore - kaže gospodin Beck - jest da današnje tehnologije čine bijeg od tih informacija vrlo teškim. "Prijetnja posla je stalno nazočna, čak i na odmoru. Nedavno smo proveli jednu studiju koja pokazuje da prilično velik broj ljudi sa sobom nosi na ljetni odmor uređaje s kojima cijelo vrijeme ostaju povezani sa svojim poslom." Thomas Reihle, koji se bavi ispitivanjem javnog mnjenja, slaže se da se događa poplava informacijama, no sumnja da američki uposlenici zbog toga odveć brinu: "Imamo na umu osobu koja odgovora na dvjesto komada elektrosnke pošte i onda se pitamo misle li ti ljudi da im sva ta tehnologija čini težim da obave svoj svakodnevni posao. A stvarnost je - NE. Pedeset i devet posto svih uposlenika kaže kako im nove tehnologije pomažu da budu produktivniji na radnom mjestu." Tako se mogu osjećati samo oni koji ignoriraju mnogo informacija koje su im na raspolaganju. "Prosječna kompanija u Sjedinjenim Državama pohranit će dovoljno informacija da - kad biste ih pohranili u tradicionalne ormariće za spise - ispuni razdaljinu od Los Angelesa do Tokya. Takva količina informacija je pohranjena i na raspolaganju zbog tehnologije", kaže gospodin Beck. John Beck kaže da je problem u tome što kapaciteti kompanija da pohranjuju informacije daleko nadmašuju kapacitete da se utvrdi koje su informacije korisne, a koje nisu: "Tehnologija je proizvela toliko infromacija da ako ona ne bude u stanju otići dalje od pohranjivanja i stvaranja informacija - kako bi nam pomogla da svoju pažnju usmjerimo na korisne informacije - tad je ta tehnologija potpuno beskorisna." John Beck dodaje da smo naučili kako da prikupljamo i pohranjujemo informacije, no 'informacijsko doba' bit će gotovo kad pronađemo i način da ih djelotvorno diseminiramo.